Document ID: 32003D0812

Komisijas Lēmums
(2003. gada 17. novembris),
ar ko izveido tādu trešo valstu sarakstus, no kurām dalībvalstis atļauj importēt konkrētus lietošanai pārtikā paredzētus produktus, uz ko attiecas Padomes Direktīva 92/118/EEK
(izziņots ar dokumenta numuru C(2003) 4181)
(Dokuments attiecas uz EEZ)
(2003/812/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības aizsardzības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos Kopienas noteikumos, kuri minēti Direktīvas 89/662/EEK A pielikuma I nodaļā un - attiecībā uz patogēniem - Direktīvā 90/425/EEK [1], kurā jaunākie grozījumi izdarīti ar Komisijas Lēmumu 2003/721/EK [2], un jo īpaši tās 10. panta 2. punkta a) apakšpunktu,
tā kā:
(1) Direktīvā 92/118/EEK norādīti Kopienas noteikumi par dzīvnieku veselības un sabiedrības veselības aizsardzības prasībām, kas attiecas uz dzīvnieku izcelsmes produktu tirdzniecību un importu Kopienā.
(2) Komisijas 1994. gada 18. marta Lēmumā 94/278/EK, ar ko izveido tādu trešo valstu sarakstu, no kurām dalībvalstis atļauj importēt konkrētus produktus, uz ko attiecas Padomes Direktīva 92/118/EEK [3], kurā jaunākie grozījumi izdarīti ar Lēmumu 2003/235/EK [4], norādīti tādu trešo valstu saraksti, no kurām dalībvalstis atļauj importēt konkrētus produktus, uz ko attiecas Direktīva 92/118/EK, tostarp produktus, kuri nav paredzēti lietošanai pārtikā.
(3) Eiropas Parlamenta un Padomes 2002. gada 3. oktobra Regulā (EK) Nr. 1774/2002, ar ko nosaka higiēnas prasības attiecībā uz dzīvnieku izcelsmes blakusproduktiem, kuri nav paredzēti lietošanai pārtikā [5], kurā jaunākie grozījumi izdarīti ar Komisijas Regulu (EK) Nr. 808/2003 [6], norādīti Kopienas noteikumi par dzīvnieku izcelsmes produktiem, kuri nav paredzēti lietošanai pārtikā. Regulā (EK) Nr. 1774/2002 paredzēto veselības sertifikāta paraugu piemērošanas termiņš ir 2004. gada 1. janvāris.
(4) Ar Eiropas Parlamenta un Padomes Direktīvu 2002/33/EK, ar ko groza Padomes Direktīvas 90/425/EEK un 92/118/EK attiecībā uz veselības prasībām dzīvnieku izcelsmes blakusproduktiem [7], ir ievērojami grozīta Direktīva 92/118/EEK, lai ierobežotu tās darbības jomu līdz produktiem, kas paredzēti lietošanai pārtikā.
(5) Jāņem vērā tas, ka kandidātvalstis pievienojas Eiropas Savienībai no 2004. gada 1. maija.
(6) Kopienas tiesību aktu skaidrības un konsekvences labad Lēmums 94/278/EK jāatceļ un jāaizstāj ar šī lēmuma noteikumiem.
(7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Dalībvalstis atļauj importēt no trešām valstīm vai trešo valstu daļām vai teritorijām, kas minētas šī lēmuma pielikumā norādītajos sarakstos, konkrētus dzīvnieku izcelsmes produktus, kuri paredzēti lietošanai pārtikā un uz kuriem attiecas Direktīva 92/118/EEK.
2. pants
Lēmumu 94/278/EK atceļ.
3. pants
Šo lēmumu piemēro no 2004. gada 1. janvāra.
4. pants
Šis lēmums ir adresēts dalībvalstīm.
Briselē, 2003. gada 17. novembrī

Labels: 17
5
0
3
6